b'\n_START_ARTICLE_\nGuzajeva pot\n_START_PARAGRAPH_\nPohodni\xc5\xa1ka Guzajeva pot se imenuje po Francu Guzeju oz. po razbojniku Guzaju. Poteka po Ob\xc4\x8dini \xc5\xa0entjur in Ob\xc4\x8dini Dobje in je skupaj dolga 36 km. Zdru\xc5\xbeuje tri razli\xc4\x8dne poti, na Prevorju, v Dobju in na Planini pri Sevnici. Ozna\xc4\x8dena pe\xc5\xa1pot na Prevorju poteka mimo 15 to\xc4\x8dk, ki prikazujejo kulturno in naravno dedi\xc5\xa1\xc4\x8dino tega kraja. Dolga je 13 km in vodi mimo Guzajevega groba, Vegla (kleti, kjer je bil Guzaj ustreljen), ku\xc5\xbenega znamenja, observatorija idr. Pe\xc5\xa1pot v Dobju pri Planini je dolga 9 km in povezuje 9 to\xc4\x8dk, ki predstavljajo glavno turisti\xc4\x8dno ponudbo kraja. Ozna\xc4\x8dena pot na Planini pri Sevnici je najdalj\xc5\xa1a, obsega 14 km. Poteka ob vzno\xc5\xbeju Bohorja in zajema 12 to\xc4\x8dk.'